paragraph_text: Još prije je 1792. za boravka u Subotici premjeravao Palićkoj jezero. Planirao je da dio Velikog kanala prođe kroz Suboticu, s obzirom na to da je Subotica bila odsječena, jer nije bilo kvalitetnih cestovih puteva, a sama nije sagrađena uz rijeku. Kanal je trebao biti plovan i njime je namjeravao povezati Suboticu od gradske pijace do Tise kod Kaniže. Planirani je plovni put bio rezultat ondašnjih okolnosti, kad nije bilo putne mreže u Bačkoj ni šire. Plan je predao upravi 5. listopada 1799. Nerealiziran je ležao pet godina.